
Prije tri-četiri godine bila sam kod hodže koji, kako kaže, osuđuje rad s džinima, on radi sa “ruhanionima”. Kaže da je kao mali vidio vatru na nekom mezaru, i da ga je šejh poslije učio, da je nekoliko dana bio u osami, dok nije “dobio dar” liječenja, i da je on u redovima derviša. Također mi je otvarao zvijezdu i tražio ime majke. Kaže da je njegov šejh takvog ibadeta da probode nekom iglom uho, a da ga ne boli niti ima krvi. Bila bih vam zahvalna kad biste mi ovo objasnili.


* 
* 
* 
* 
* 
* 
* 

 
Hodža koji radi sa “ruhanionima”

Bismillah, neka je hvala i zahvala Uzvišenom Allahu, donosim salavat i selam na Poslanika, njegovu porodicu i časne ashabe! Taj čovjek kojem ste išli je sihirbaz s dne kace, a ako osuđuje saradnju sa džinima, zašto vam nije objasnio, ko su onda “ruhanioni” s kojima on radi? Dalje, način na koji je on dobio “dar” liječenja dovoljno govori o njegovom zanatu. Traženje imena majke i otvaranje zvijezda isto tako dovoljno govori koliko on ispravno liječi. Čudno, nigdje Kur’ana, nigdje namaza, nigdje ibadeta. A za probadanje njegovog šejha, to isto rade i Hindusi koji obožavaju kipove i životinje, to su paganski običaji koji se veoma često rade uz pomoć džina. Allahu se utječite od takvih ljudi i što dalje od njih i njihovih savjeta.


Na pitanje odgovorio: Ebu Bilal – svršenik Medinskog fakulteta


Preuzeto sa stranice <http://www.n-um.com>


